भारतीय अंतरिक्ष अनुसंधान संगठन
इसरो ने 22 अक्टूबर 2008 को चंद्रयान-1 भेजा जिसने चन्द्रमा की परिक्रमा की। इसके बाद 24 सितम्बर 2014 को मंगल ग्रह की परिक्रमा करने वाला मंगलयान (मंगल आर्बिटर मिशन) भेजा। सफलतापूर्वक मंगल ग्रह की कक्षा में प्रवेश किया और इस प्रकार भारत अपने पहले ही प्रयास में सफल होने वाला पहला राष्ट्र बना।
आईआरएनएसएस-१सी
1,425 किग्रा वजन वाले इस उपग्रह का सफल प्रक्षेपण 16 अक्टूबर 2014 की सुबह 1 बजकर 32 मिनट पर सतीश धवन अंतरिक्ष केन्‍द्र, श्रीहरिकोटा से पीएसएलवी सी26 रॉकेट के द्वारा किया गया। आईआरएनएसएस भारतीय अंतरिक्ष अनुसंधान संगठन (इसरो) द्वारा विकसित, एक क्षेत्रीय स्वायत्त उपग्रह नौवहन प्रणाली है जो पूर्णतया भारत सरकार के अधीन होगी। इसका उद्देश्य देश तथा देश की सीमा से 1500 किलोमीटर की दूरी तक के हिस्से में इसके उपयोगकर्ता को सटीक स्थिति की सूचना देना है।